b'\n_START_ARTICLE_\nPieni tulitikkutytt\xc3\xb6\n_START_PARAGRAPH_\nPieni tulitikkutytt\xc3\xb6 (tansk. Den Lille Pige med Svovlstikkerne) on tanskalaisen H. C. Andersenin kirjoittama satu, joka kertoo k\xc3\xb6yh\xc3\xa4n perheen tyt\xc3\xb6st\xc3\xa4 myym\xc3\xa4ss\xc3\xa4 tulitikkuja kadulla talvella. Satu julkaistiin ensi kerran vuonna 1845, ja siit\xc3\xa4 on tehty useita animaatioelokuvia sek\xc3\xa4 televisio-ohjelmia.\n_START_SECTION_\nJuoni\n_START_PARAGRAPH_\nTarina kertoo k\xc3\xb6yh\xc3\xa4st\xc3\xa4 tyt\xc3\xb6st\xc3\xa4, joka yritt\xc3\xa4\xc3\xa4 uudenvuodenaattona myyd\xc3\xa4 kadulla tulitikkuja, mutta kukaan ei osta niit\xc3\xa4. Tyt\xc3\xb6ll\xc3\xa4 on kylm\xc3\xa4 ja n\xc3\xa4lk\xc3\xa4, mutta h\xc3\xa4n ei uskalla menn\xc3\xa4 kotiin, sill\xc3\xa4 h\xc3\xa4nen is\xc3\xa4ns\xc3\xa4 l\xc3\xb6isi h\xc3\xa4nt\xc3\xa4. Kylmyydess\xc3\xa4 tytt\xc3\xb6 sytytt\xc3\xa4\xc3\xa4 tulitikun ja n\xc3\xa4kee ajatuksissaan ruokap\xc3\xb6yd\xc3\xa4n t\xc3\xa4ynn\xc3\xa4 ruokaa. H\xc3\xa4n on kurkottamassa sit\xc3\xa4 kohti, mutta tulitikku sammuu, ja n\xc3\xa4ky h\xc3\xa4ipyy. Sama toistuu muutaman kerran, erilaisilla n\xc3\xa4yill\xc3\xa4, kunnes h\xc3\xa4n kuolee, ja n\xc3\xa4kee iso\xc3\xa4itins\xc3\xa4 ottavan h\xc3\xa4net mukaan taivaaseen. Uudenvuoden aamuna ohikulkijat l\xc3\xb6yt\xc3\xa4v\xc3\xa4t h\xc3\xa4net kuolleena.'